jkorsvik/nowiki_second_scrape_merged huggingface dataset:
Tjøme Historielag

Tjøme Historielag ble stiftet den 23. september 1981. Ved starten var det 22 medlemmer. Frem til 1988 lå medlemstallet på ca. 100, for så å stige til vel 150 i 2003. Utover på 2000-tallet har Tjøme Historielag opplevd en stor medlemsvekst, og har per 2020 om lag 400 medlemmer. Laget har som formål å fremme interessen for, og øke kjennskapen til historie, kulturvern og tradisjoner. 
Lagets aktiviteter består blant annet av arrangering møter med foredrag, lokalhistoriske utstillinger, ekskursjoner og kurs, slektsgransking, transkribering av kildemateriale og registrering og publisering av gamle fotografier, utgivelse av årboken Tjúma, medlemsbladet og andre historiske skrifter, vedlikehold og videreutvikling av Øvre Haug gård og å arbeide for vern av kulturminner. Laget er medlem av Landslaget for lokalhistorie (LLH).
Mangeårig styremedlem og leder Bjørn Holt Jacobsen ble i 2009 utnevnt til lagets første æresmedlem.


== Museet ==
Skipsreder Ole Larsen Røed reiste på 1800-tallet en bygning som skulle huse kirkeinteriøret fra gamle Tjøme kirke, en kirke fra middelalderen som hadde blitt revet i 1865. Røed-familien skjenket bygningen til Tjøme kommune i 1901. I  2005 var huset i meget slett stand, og historielaget inngikk en avtale med kommunen om å overta og flytte bygget. Historielaget flyttet den fra tomten syd for Tjøme kirke til tunet på gårdsbruket «Victor» på Øvre Haug, der laget fra før disponerte et forsamlingshus. 
Bygningen er på ca. 55 m², og planen var å benytte den til lagets utstillinger. Historielaget restaurerte huset gjennom iherdig dugnadsinnsats over flere år. Under ledelse av Gøthe Gøthesen lyktes historielaget i å presentere en permanent utstilling til Tjømes kulturuke i oktober 2010. Museet inneholder per 2020 en fast utstilling av skipsmodeller, maritime gjenstander og bilder fra Tjøme.


== Årboken Tjúma ==
Tjúma er Tjøme Historielags årsskrift. Ifølge bygdebokforfatteren Lorens Berg er «Tjúma» det gammelnorske navnet for Tjøme.
I 2000 utga laget sin første årbok. Frem til 2006 ga laget ut årboken annet hvert år. Initiativtageren til årbokutgivelsene var forfatteren og lokalhistorikeren Gøthe Gøthesen, som også var redaktør for mange av de første utgivelsene. Fra 2006 har årboken blitt utgitt hvert år. I Tjúma finner en lokalhistoriske stoff både fra fjern og nær fortid skrevet både av «glade amatører» og mer drevne skribenter. I årene 2001, 2003 og 2005 har vi hatt bøker med spesielle emner. Bøkene har gitt laget en del inntekter, men det viktigste er å få dokumentert den lokale historien.


== Bokutgivelser ==
Gøthe Gøthesen (2001): Tjøme. Bilder for en nær fortid.
Gerd Brantenberg og Gøthe Gøthesen( red. ) (2003): "Bilder fra Tjøme." Utvalgte malerier og tegninger fra Tjøme.
Kirstine Dybvik (2005): "Barndomsminner fra Tjøme."
Svein Morten Olaussen (red.), Frank Andersen, Geir Sætevik og Bjørn E. Bjørgan (2020): Milorg på øyene


== Referanser ==


== Eksterne lenker ==
Tjøme Historielags hjemmesider
Digitalbygdebok
Hermanni Pihlajamäki

Hermanni Pihlajamäki (født 11. november 1903, død 4. juni 1982) var en finsk bryter som deltok i de olympiske leker 1932 i Los Angeles og 1936 i Berlin. 
Pihlajamäki ble olympisk mester i bryting under OL 1932 i Los Angeles. Han vant den nest letteste vektklassen, fjærvekt opp til 61,0 kg, i fristil. Det var sju vektklasser i både gresk-romersk- og fristil. Konkurransen i fristil ble avviklet 1. til 3. august 1932.
Fire år senere, under sommer-OL 1936 i Berlin, kom han på tredjeplass i bryting fristil i vektklassen lettvekt.


== OL-medaljer ==
 1932  Los Angeles -  Gull i bryting, fjærvekt fristil  Finland
 1936  Berlin -  Bronse i bryting, lettvekt fristil  Finland


== Eksterne lenker ==
(en) Hermanni Pihlajamäki – Olympics.com 
(en) Hermanni Pihlajamäki – Olympic.org 
(en) Hermanni Pihlajamäki – Olympedia 
(en) Hermanni Pihlajamäki – Sports-Reference (OL-resultater – arkivert) 
(en) Hermanni Pihlajamäki – FILA
Norsk Reservistforbund

Norsk Reservistforbund er en politisk uavhengig organisasjon. Den ble stiftet i 1896 under navnet Vernepligtige Officerers Forening. I 1975 skiftet forbundet navn til Norsk Reserveoffiserers Forbund, og i 2022 skiftet de til dagens navn, men beholdt den gamle forkortelsen NROF. Kong Harald V er foreningens høye beskytter. Det er 57 lokale avdelinger og 7000 medlemmer.
NROFs formål er å støtte Forsvaret og forankre forsvarsviljen gjennom å arrangere virksomhet som vedlikeholder reservens kompetanse og fremmer medlemmenes aktive forhold til Forsvaret.
Forbundet ønsker å støtte Forsvaret gjennom å bidra til at reserven brukes som aktiv ressurs for Forsvaret, og ved å ivareta reservistenes interesser. NROF har gjennom sin lange historie, tilpasset seg endrede forsvarsstrukturer og på den måten forblitt relevant og troverdig. Som organisasjon befinner NROF seg i grensesnittet mellom Forsvaret og det sivile samfunnet. I tillegg utgjør medlemmene et betydelig potensial (ambassadørfunksjon) for å forankre forsvarsviljen i befolkningen.


== Generalsekretærer (og daglig leder) (ufullstendig) ==
Erik Gustavson (2019- )
Jørgen Berggrav (2012-2019 )
Jon Rogstad (2001-2011)


== Presidenter (ufullstendig) ==
Jørn Buø (2018- )
Terje Surdal (2016-2018)
Jon Erling Tenvik (2012-2016)
Sigurd Hellstrøm (2006-2012)
Hans J. Røsjorde (2002–2006)
Jan Harald Thørud (1998-2002)
Torgeir Stensrud (1992-1998)


== Se også ==
Liste over skytterorganisasjoner
Dynamisk Sportsskyting Norge
Forsvarets Skyteutvalg


== Referanser ==


== Eksterne lenker ==
NROFs offisielle webside
Forsvarets offisielle webside
Heimevernets offisielle webside
Forsvarets medaljer
Charles Pacôme

Charles Pacôme (født 5. november 1903 i Bergues, død 1. oktober 1978) var en fransk bryter som deltok i de olympiske leker 1928 i Amsterdam og 1932 i Los Angeles. 
Pacôme ble olympisk mester i bryting under OL 1932 i Los Angeles. Han vant den tredje letteste vektklassen, lettvekt opp til 66,0 kg, i fristil. Det var sju vektklasser i både gresk-romersk- og fristil. Konkurransen i fristil ble avviklet 1. til 3. august 1932.
Fire år tidligere, under sommer-OL 1928 i Amsterdam, kom han på andreplass i bryting frisril i lettvekt bak Osvald Käpp fra Estland.


== OL-medaljer ==
1932  Los Angeles -  Gull i bryting, lettvekt fristil  Frankrike
1928  Amsterdam -  Sølv i bryting, lettvekt fristil  Frankrike


== Referanser ==


== Eksterne lenker ==
(en) Charles Pacôme – Olympics.com 
(en) Charles Pacôme – Olympic.org 
(en) Charles Pacôme – Olympedia 
(en) Charles Pacôme – Sports-Reference (OL-resultater – arkivert) 
(en) Charles Pacôme – FILA
Jack van Bebber

Jack van Bebber (født 27. juli 1907, død 13. april 1986) var en amerikansk bryter som deltok i de olympiske leker 1932 i Los Angeles. 
Van Bebber ble olympisk mester i bryting under OL 1932 i Los Angeles. Han vant vektklassen, weltervekt opp til 72,0 kg, i fristil. Det var sju vektklasser i både gresk-romersk- og fristil. Konkurransen i fristil ble avviklet 1. til 3. august 1932.


== OL-medaljer ==
 1932  Los Angeles -  Gull i bryting, weltervekt fristil  USA


== Eksterne lenker ==
(en) Jack van Bebber – Olympedia 
(en) Jack van Bebber – Sports-Reference (OL-resultater – arkivert)
Peter Mehringer

Peter Joseph Mehringer (født 15. juli 1910 i Kansas, død 27. august 1987) var en amerikansk bryter som deltok i de olympiske leker 1932 i Los Angeles.
Mehringer ble olympisk mester i bryting under OL 1932 i Los Angeles. Han vant den nest tyngste vektklassen, lett tungvekt opp til 87,0 kg, i fristil. Det var sju vektklasser i både gresk-romersk- og fristil. Konkurransen i fristil ble avviklet 1. til 3. august 1932.


== OL-medaljer ==
1932  Los Angeles -  Gull i bryting, lett tungvekt fristil


== Referanser ==


== Eksterne lenker ==
(en) Peter Mehringer – Olympedia 
(en) Peter Mehringer – Sports-Reference (OL-resultater – arkivert) 
(en) Peter Mehringer – Kansas Sports Hall of Fame
Ödön Zombori

Ödön Zombori (født 22. september 1906, død 29. november 1989 i Budapest) var en ungarsk bryter som deltok i de olympiske leker 1932 i Los Angeles og 1936 i Berlin. 
Zombori vant en olympisk sølvmedalje i bryting under OL 1932 i Los Angeles. Han kom på andreplass i den letteste vektklassen, bantamvekt opp til 56,0 kg, i fristil bak amerikanerten Robert Pearce. Det var sju vektklasser i både gresk-romersk- og fristil. Konkurransen i fristil ble avviklet 1. til 3. august 1932.
Fire år senere, under OL 1936 i Berlin, ble Zombori olympisk mester i bryting fristil i bantamvekt.


== OL-medaljer ==
1936  Berlin -  Gull i bryting, bantamvekt fristil
1932  Los Angeles -  Sølv i bryting, bantamvekt fristil


== Eksterne lenker ==
(en) Ödön Zombori – Olympedia 
(en) Ödön Zombori – Sports-Reference (OL-resultater – arkivert) 
(hu) Ödön Zombori – Ungarns olympiske komité 
(en) Ödön Zombori – FILA
Bohumil Honzátko

Bohumil «Boris» Honzátko (født 30. desember 1875 i Brandýs nad Labem-Stará Boleslav nær Praha, død 12. desember 1936) var en turner og friidrettsutøver fra Böhmen, i dagens Tsjekkia. Han representerte Ceská AAU. 
Han deltok i fire OL i turn og maraton, og ett VM i turn. Under verdensmesterskapet i turn 1907 vant det bøhmiske laget gull i lagkonkurransen, foran Frankrike og Belgia. 
I olympisk sammenheng har han ingen medaljer, men deltok i turn under OL i 1906 («Ekstralekene») og 1908. I 1912 deltok han i turn og maraton, og i 1924 kun maraton. Hans beste plassering var en 7.-plass i 5-kamp turn i 1906. Da han deltok i maraton i 1924 var han 48 år gammel. 


== Eksterne lenker ==
(en) Bohumil Honzátko – Olympics.com 
(en) Bohumil Honzátko – Olympic.org 
(en) Bohumil Honzátko – Olympedia 
(en) Bohumil Honzátko – Sports-Reference (OL-resultater – arkivert) 
(cz) Bohumil Honzátko – Tsjekkias olympiske komité
Indianapolis 500

Indianapolis 500, Indy 500, er en amerikansk motorsportskonkurranse som kjøres på Indianapolis Motor Speedway i Indianapolis i USA. Løpet varer i 200 runder og har en total lengde på 500 engelske mil, noe som tilsvarer 805 km. Konkurransen inngår i IRL-serien.
Konkurransen har gått hvert år siden 1911 med noen unntak grunnet første og andre verdenskrig. Konkurransen har siden starten vært en del av en amerikansk formelbil-serie.
Siden begynnelsen i 1911 til 1955 var Indy 500, en konkurranse i AAA- Det drevne amerikanske mesterskapet for formelbiler, som startet i 1909.
Mellom 1950 og 1960 var Indianapolis 500 også en del av Formel 1, men løpene ble ikke kjørt med Formel 1-biler.
Indy 500 ble organisert av USAC fra 1956 til 1997 og var under flere år en del av det amerikanske mesterskaper før Formel-biler, Gold Crown Series/Championship Series. Mellom 1978 og 1995 var Indy 500 en del konkurranse i den daværende serien CART PPG IndyCar World Series, som senere byttet navn til Champ Car World Series. Indianapolis 500 inngår nå i Indy Racing League, som siden 2003 har blitt kalt IndyCar.


== Vinnere av Indianapolis 500 i IRL ==


== Vinnere av Indianapolis 500 i Formel 1 ==


== Se også ==
Liste over Formel 1-løp.


== Referanser ==


== Eksterne lenker ==
(en) Offisielt nettsted 
(en) Indianapolis 500 – kategori av bilder, video eller lyd på Commons
Aatos Jaskari

Aatos Jaskari (født 26. april 1904, død 16. mars 1962) var en finsk bryter som deltok i de olympiske leker 1932 i Los Angeles. 
Jaskari vant en olympisk bronsemedalje i bryting under OL 1932 i Los Angeles. Han kom på tredjeplass i den letteste vektklassen, bantamvekt opp til 56,0 kg, i fristil bak amerikanerten Robert Pearce og Ödön Zombori. Det var sju vektklasser i både gresk-romersk- og fristil. Konkurransen i fristil ble avviklet 1. til 3. august 1932.


== OL-medaljer ==
1932  Los Angeles -  Bronse i bryting, bantamvekt fristil


== Eksterne lenker ==
(en) Aatos Jaskari – Olympedia 
(en) Aatos Jaskari – Sports-Reference (OL-resultater – arkivert) 
(en) Aatos Jaskari – FILA
Tsarens kurér (TV-serie)

Tsarens kurér (orig: Michel Strogoff) er en fransk-tysk dramaserie som gikk på TF1 i 1975. Handlingen er lagt til tsar-tidens Russland der en av tsarens kurer Michel Strogoff må legge ut på en farefull ferd med et viktig budskap til en storhertug. Serien er basert på Jules Vernes roman med samme navn. Hovedrollen spilles av Raimund Harmstorf, mens andre sentrale roller spilles av Lorenza Guerrieri, Valerio Popesco, Pierre Vernier og Vernon Dobtcheff. Serien ble regissert av Jean-Pierre Decourt og omskrevet til TV av Claude Desailly.  
Tsarens kurér berører sjangere som historisk drama, eventyr og romantikk. De nasjonale krinkastingsselskapene i Østerrike, Sveits og Belgia var også involvert i produksjonen.
Den ble sendt på NRK i 1979 og i 1993.


== Handling ==
Året er 1875. Michel Strogoff får i oppdrag av tsar Alexander II å ta seg fram til Sibir for å komme tsarens bror, storhertug Dimitri, til unnsetning. Oppdraget skal utføres i all hemmelighet. Dimitris posisjon trues av et opprør blant tartarene, som vil løsrive seg og danne en selvstendig republikk. Strogoff begir seg av gårde med en eneste formaning: at han for enhver pris skal unngå å avsløre at han er tsarens kurer. Tidlig på reisen møter Michel den unge Nadia på Sibirekspressen. Om bord er også to vestlige journalister – og rebellederen Ivan.


== I rollen ==
Raimund Harmstorf ...  Michel Strogoff, Tsarens kurer
Lorenza Guerrieri ...  Nadia Fedor
Pierre Vernier ...  Jolivet
Vernon Dobtcheff ...  Blount
Rada Rassimov ...  Sangarre
Valerio Popesco ...  Iwan Ogareff
József Madaras ...  Feofar Khan
Peter Korbuly ...  Taizis
János Kovács ...  Tzingos
Tibor Patassy ...  General Kissof
Tibor Tánczos ...  Tzar
László Csurka ...  1er marchand
Irén Sütö ...  Bohémienne
Géza Polgár ...  Chef tartaro
Endre Kátay ...  Policier
Tibor Kenderesi ...  Fedor


== Referanser ==


== Eksterne lenker ==
(en) Tsarens kurér på Internet Movie Database 
Åpningsvignett (YouTube)
Gustavo Marzi

Gustavo Marzi (født 25. november 1908 i Livorno, død 14. november 1966) var en italiensk fekter som deltok i flere olympiske leker, 1928 i Amsterdam, 1932 i Los Angeles og 1936 i Berlin.
Under Sommer-OL 1928 i Amsterdam var han med på det italienske laget som tok sølvmedalje i fekting, sabel.Gaudini ble olympisk mester i fekting under OL 1932 i Los Angeles. Han vant den individuelle konkurransen i florett. Han var også med på de italienske lagene som kom på andreplass i både florett og sabel.
Fire år senere, under OL 1936 i Berlin vant han sin andre olympiske tittel, lagkonkurransen i florett, han vant også to sølvmedaljer, med det italienske sabellaget og sabel individuelt.


== OL-medaljer ==
1932  Los Angeles -  Gull i fekting, florett  Italia
1936  Berlin -  Gull i fekting, florett lag  Italia
1936  Berlin -  Sølv i fekting, sabel  Italia
1928  Amsterdam -  Sølv i fekting, sabel lag  Italia
1932  Los Angeles -  Sølv i fekting, florett lag  Italia
1932  Los Angeles -  Sølv i fekting, sabel lag  Italia
1936  Berlin -  Sølv i fekting, sabel lag  Italia


== Referanser ==


== Eksterne lenker ==
(en) Gustavo Marzi – Olympedia 
(en) Gustavo Marzi – Sports-Reference (OL-resultater – arkivert) 
(it) Gustavo Marzi – Italias olympiske komité
Rudsbygd

Rudsbygd er en bygd nord i Lillehammer kommune. Det bor omtrent 600 mennesker på stedet. Rudsbygd var tidligere del av Fåberg kommune, men da Fåberg og Lillehammer ble slått sammen, fulgte også Rudsbygd med. Nabosteder er Follebu, Auggedal, Øyer og Fåberg.
Rudsbygd er delt opp i tre deler: Baklia vest for fylkesvei 255, Midtbygda langs Fv255 og Øverbygda mot øst/nord. Fylkesvei 255 går langs midtbygda og til Vinstra.
Rudsbygd er også kjent for proffsyklisten Edvald Boasson Hagen som har vunnet mange proffsykkelritt, inkludert to etappeseiere i Tour de France 2011.
Den lokale avisen Siste Post kommer ut tre-fire ganger i året. I Rudsbygd ligger Buvollen skole og Buvollen barnehage. 
Idrettslaget heter Rudsbygd IL og har ca 230-240 medlemmer. 27. februar 2016 arrangerer Rudsbygd IL det tradisjonsrike Rudsbygdrennet. Rennet er åpent for alle mellom 8 og 16 år og foregår ved Buvollen skole. 
Bygda har også et eget nettsted. 


== Litteratur ==
Vandreboka for Fåberg og Lillehammer (2. utg.). Lillehammer: Fåberg historielag. 1991. s. 172. ISBN 82-90385-11-0. 
Inger Bjørnhaug (2000). Lillehammer og Fåbergs historie, bind 3: Dølaby, verdensby. Lillehammer: Thorsrud. ISBN 8278470596. 
Fåberg og Lillehammer – gjennom 100 år. Lillehammer: Fåberg og Lillehammer historielag. 1999. ISBN 82-90385-52-8. 
Tord Buggeland og Jakob E. Ågotnes, red. (1977). Lillehammer: by og bygd – gate og grend. Lillehammer: De Sandvigske Samlinger. ISBN 8290241011. 


== Eksterne lenker ==
(en) Rudsbygd – kategori av bilder, video eller lyd på Commons 
Kart hos Lillehammer kommune
Mabelreign

Mabelreign er en forstad i det nordvestlige Harare, hovedstaden i Zimbabwe. Det ligger et antall kjøpesentre i området. Mabelreign postkontro, Mabelreign politikammer, kommunekontorer og en lokal klinikk ligger på Stortford parade på kjøpesenteret Mabelreign shopping centre. Ungdomsskoler i området inkluderer Ellis Robins School og Mabelreign Girls High School. Hallingbury Primary School og Alfred Beit School ligger også i området.
Områder innenfor Mabelreigns grenser omfatter Greencroft, Haig Park, Sunridge, Ashdown Park, Meyrick Park, St. Andrews Park, Haig Park, Sentosa og Cotswold Hills. Mabelreign grenser til forstedene Marlborough, Avondale og Belvedere.
Harry Chamberlin

Harry D. Chamberlin (født 1887, død 29. september 1944) var en amerikansk rytter som deltok i De olympiske leker i 1932 i Los Angeles.
Chamberlin ble olympisk mester i hestesport under OL i 1932 i Los Angeles. Han var med på det amerikanske laget som vant lagkonkurransen i feltritt. Deltakere på laget var Chamberlain på hesten «Pleasant Smiles», Edwin Argo på «Honolulu Tomboy» og Earl Foster Thomson på «Jenny Camp». I den individuelle konkurransen i feltritt kom han på fjerdeplass.
Chamberlin ble nummer to i sprangridning med hesten «Show Girl».


== OL-medaljer ==
1932  Los Angeles -  Gull i hestesport, feltritt lag
1932  Los Angeles -  Sølv  i hestesport, sprangridning


== Referanser ==


== Eksterne lenker ==
(en) Harry Chamberlin – Olympedia 
(en) Harry Chamberlin – Sports-Reference (OL-resultater – arkivert)
Skauen kristelige skole

Skauen kristelige skole (kalt "Skauen-skolen") er en 10-årig grunnskole i Skien som eies og drives av Det evangelisk-lutherske kirkesamfunn (DELK). Skolen har ca. 190 elever (2016) som kommer fra hele Grenland og har SFO-tilbud for elever i 1.-4. klasse.


== Historie ==
Skauen kristelige skole ble bygget på Ballestadhøyda ca. 3 km fra Skien sentrum i 1977. Etter noen års drift ble elevtilgangen så stor, at bygningsmassen ble for liten.
I forbindelse med skolereformen i 1997, som innebar at elevene skulle starte på skolen når de var 6-år; ble skolen for liten. I 1998 ble skolen derfor utvidet med en ny ungdomsskolefløy og en utvidet gymsal.
I 2016 fikk skolen et ekstra utbygg, ettersom klassene på småskolen blir større og større. Skolen leier dette bygget på en periode over 5 år, av Cramo AS.


== Målsetting ==
Skolens mål er et skolemiljø som kristent fellesskap, preget av omsorg, trygghet og ekte livsglede. Skolen skal legge tilrette for at elevene i møte med Guds ord og et kristent miljø kan vinnes for Kristus, få næring og vekstvilkår for troen og få et evig liv. Bibelen og de lutherske bekjennelsesskrifter er det faste og forpliktene grunnlaget for skoledriften. Skauen kristelige skole er åpen for alle som deler skolens mål for opplæring av barna.


== Eksterne lenker ==
Offisielt nettsted
Ryenberget skole

Ryenberget skole er en kristen friskole som eies og drives av Det evangelisk-lutherske kirkesamfunn (DELK). Skolen er et privat alternativ til den offentlige grunnskolen, og er en barne- og ungdomsskole. 
Skolen ble bygd i 1986 og ligger på Ryen i Oslo. Skolen er en fortsettelse av Den lutherske skole som lå i St. Olavs gate 12 fra 1910 til 1986.
Skoleåret 2017/2018 var det 174 aktive elever jevnt fordelt over 10 trinn, 28 lærere av begge kjønn, hvorav 18 som hadde kontaktlærerstilling.


== Referanser ==


== Eksterne lenker ==
Skolens hjemmeside
Niels Holst-Sørensen

Niels Holst-Sørensen (født 19. desember 1922 i Sønder Felding) er en tidligere dansk friidrettsutøver på internasjonalt plan, generalmajor i flyvåpenet og IOC-medlem. 
Holst-Sørensen var aktiv mellomdistanseløper i friidrett. Han begynte å drive friidrett i Herning GF inntil 1943 og byttet til Københavns IF hvor han avsluttet sin friidrettskarriere i 1947. Han var som aktiv sportsutøver 178 cm høy og veide 70 kg.


== Friidrettsresultater ==
Verdens beste tid på 400 meter i 1943
Hadde verdens nest raskeste tiden på 800 meter i 1944
Hadde den danske rekord på 400 meter i 27 år
Europamester på 400 meter i 1946
Nummer 2 ved europamesterskapet på 800 meter i 1946
Deltok ved OL i London i 1948, ble nummer ni på 800 meter.


== Karriere ==
Dansk medlem av Den internasjonale olympiske komité (IOC) fra 1977 til 2001. Han ble avløst av Kai Holm.
Utdannet jagerpilot.
Pensjonert fra flyvåpenet som generalmajor.
Har mottatt seks ordener og utmerkelser.


== Personlige Rekorder ==
400 m –              47,6 (1944)
800 m  –           1.48,9 (1943)
1 000 m –     2.23,6 (1944)


== Eksterne lenker ==
(en) Niels Holst-Sørensen – Olympics.com 
(en) Niels Holst-Sørensen – Olympic.org 
(en) Niels Holst-Sørensen – Olympedia 
(en) Niels Holst-Sørensen – Sports-Reference (OL-resultater – arkivert) 
Niels Holst-Sørensens mesterskaper
Edwin Argo

Edwin «Ed» Yancey Argo (født 22. september 1895, død 10. mars 1962) var en amerikansk rytter som deltok i de olympiske leker 1936 i Berlin.
Argo ble olympisk mester i hestesport under OL 1932 i Los Angeles. Han var med på det amerikanske laget som vant lagkonkurransen i feltritt. Deltakere på laget var Harry Chamberlin på hesten «Pleasant Smiles», Argo på «Honolulu Tomboy» og Earl Foster Thomson på «Jenny Camp». I den individuelle konkurransen i feltritt kom Argo og «Honolulu Tomboy» på åttendeplass.


== OL-medaljer ==
1932  Los Angeles -  Gull i hestesport, feltritt


== Eksterne lenker ==
(en) Edwin Argo – Olympedia 
(en) Edwin Argo – Sports-Reference (OL-resultater – arkivert) 
(en) Edwin Argo – databaseOlympics.com (arkivert)